stanford-oval/wikipedia huggingface dataset:
Kim (täsmennyssivu)

Kim viittaa muun muassa seuraaviin:
Kim, miehen tai naisen etunimi
Kim, korealainen sukunimi
Kim, Rudyard Kiplingin kirja vuodelta 1901
Kim, Victor Savillen ohjaama elokuva vuodelta 1950
Kim, brittiläinen televisioelokuva vuodelta 1984
KIM-1, varhainen mikrotietokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kim”, voi hakea sivunnimihaulla, laajalla sivunnimihaulla tai tekstihaulla.
Kirkniemi

Kirkniemen kartano
Kirkniemen paperitehdas
Kirkniemi (ruots. Gerknäs) on Lohjan 30. kaupunginosa. Se sijaitsee Virkkalasta lounaaseen. Kaupunginosan nimi tulee alueella sijaitsevasta Kirkniemen kartanosta.
Kirkniemen postitoimiston leima.
Puhekielessä Kirkniemellä tarkoitetaan usein myös suurta osaa Jönsbölen kaupunginosasta. Myös Kirkniemen paperitehdas sijaitsee Jönsbölessä.
Kirkniemen vanha kylän raja kulkee Pikkujärven luoteissuuntaista rantaa pitkin Ruumissaaren pohjoispuoliselle salmelle ja siitä Mangsönsaaren läpi nykyistä kunnan rajaa pitkin Ristenen tilan maille. Ristenenistä (Ristens) raja jatkuu pohjois-koillissuuntaisesti kohti Smedsgårdia ja siitä takaisin Pikkujärven rantaan. Nykyinen kaava-alue käsittää vain Kirkniemen eteläisen osan.
Aiheesta muualla

Kirkiniemen kartanon vaiheita Torsti Salosen sivuilla (Arkistoitu – Internet Archive)
Lohjan kaupunginosat
1. Anttila | 2. Ahtsalmi | 3. Pitkäniemi  | 4. Hiidensalmi | 5. Pappila | 6. Moisio | 7. Myllylampi | 8. Neitsytlinna | 9. Ojamo | 10. Ojamonkangas | 11. Keskilohja  | 12. Metsola | 13. Gunnarla | 14. Vienola | 15. Gruotila | 16. Pappilankorpi | 17. Jönsböle | 18. Kyrkstad  | 19. Virkkala | 20. Maksjoki | 21. Vappula | 22. Routio | 23. Lempola | 24. Ventelä | 25. Perttilä | 26. Muijala | 27. Röylä | 28. Paloniemi | 29. Immula | 30. Kirkniemi | 31. Nummenkylä | 32. Karnainen | 101. Sammatti | 102. Karjalohja | 103. Nummi | 104. Pusula | 105. Saukkola
Kim Aas

| Kim Aas> Kansankäräjien jäsen |
| --- | --- |
 1. marraskuuta 2022 –  
Henkilötiedot
Syntynyt: 15. kesäkuuta 1970 (ikä 54) Faaborg, Tanska
Kansalaisuus:  tanskalainen
Asuinpaikka:  Ringe
Tiedot
Puolue:  Sosiaalidemokraatit
Kim Aas (15. kesäkuuta 1970 Faaborg, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Aas valititiin kansankäräjille Fynin vaalipiiristä. Koulutukseltaan Aas on opettaja Skaarup-seminaarista sekä teologian kandidaatti Aarhusin yliopistosta.
Kissi Kaba Keïta

Kissi Kaba Keita oli 1800-luvun kissisoturi ja -päällikkö, joka onnistui saamaan useita kissien alueita valtansa alle ja vastustamaan Ranskan siirtomaavalloitusta vuosien ajan. Kissi Kaba Keïta otti itselleen mandinkanimen todistaakseen olevansa Sundiata Keïtan sukulainen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kissi Kaba Keita
Korkeusvertauskehys

Korkeusvertauskehys on korkeusvertausjärjestelmän realisaatio. Korkeusvertauskehys voidaan realisoida käyttäen vaaitusta ja kiintopisteistöä tai terrestrisen vertauskehyksen ja korkeusmuunnospinnan avulla. Korkeusvertauskehys on käsitteellisesti lähellä paikkatietotekniikan käsitettä korkeusjärjestelmä.selvennä
Kisses of Fire

| ”Kisses of Fire” Abba |
| --- | --- | --- |

Kappaleen tiedot
 Albumilta: Voulez-Vous
 Äänitetty : 1979
 Julkaistu: 1979
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.16
 Levy-yhtiö: Polar Music
Voulez-Vous’n muut kappaleet
| ”Lovers (Live a Little Longer)” 9. | ”Kisses of Fire” 10. |   |
Kisses of Fire on ruotsalaisen Abba-yhtyeen musiikkikappale vuodelta 1979. Sen sävelsivät ja sanoittivat Benny Andersson ja Björn Ulvaeus. Päälaulajana on Anni-Frid Lyngstad. Kappale julkaistiin yhtyeen kuudennen studioalbumin Voulez-Vous päätösraitana ja singlen ”Does Your Mother Know” b-puolena.
”Kisses of Fire” -kappaleen levyttäminen aloitettiin Tukholmassa 7. helmikuuta 1979 työnimenään ”Tidernas blåsning”. Se oli kirjoitettu Bahamalla. Kirjassa Abba – Uncensored on the Record mainitaan, että ”Kisses of Fire” on tyypillisempi Abba-teos kuin ”Does Your Mother Know”. Aikalaiskriitikot pitivät kappaleen sanoitusta intohimoisen seksin kuvailussaan rohkeana, etenkin kun suuri osa Abban yleisöstä oli esiteini-ikäisiä.
Panos Mouzourakis esittää kappaleen musikaalissa Mamma Mia: Here We Go Again!.
Käännös suomeksi
Kia Stevens

Kia Stevens WWE:ssä vuonna 2014.
Kia Michelle Stevens (s. 4. syyskuuta, 1977 Carson, Kalifornia) on yhdysvaltalainen showpainija. Hänen kehänimiään ovat Amazing Kong, Awesome Kong ja Kharma. Stevens aloitti painiuransa Japanissa 2002 ja siirtyi Yhdysvaltoihin 2006. Hän on esiintynyt sekä TNA:n että WWE:n otteluissa. Stevens on yksi kolmesta naisesta, jotka ovat osallistuneet WWE:n miesten Royal Rumble -otteluun, ennen kuin naisilla oli oma ottelunsa.
Aiheesta muualla

Kharman profiili wwe.com:issa. (englanniksi)
Konstantin Jerjomenko

| Mitalit | Mitalit | Mitalit |  |
| --- | --- | --- | --- |
|  Konstantin Jerjomenko |  Konstantin Jerjomenko |  Konstantin Jerjomenko |  |
Maa:  Venäjä
Miesten futsal
| MM-kilpailut  | MM-kilpailut  | MM-kilpailut  |  |
|  Pronssia | Espanja 1996 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 1999 |  |  |
|  Hopeaa | Espanja 1996 |  |  |
|  Pronssia | Venäjä 2001 |  |  |
Konstantin Viktorovitš Jerjomenko (ven. Константин Викторович Ерёменко; 5. elokuuta 1970 Dnipropetrovsk – 18. maaliskuuta 2010 Moskova) oli venäläinen futsalpelaaja. Hänet on nimetty 1900-luvun maailman parhaaksi futsalpelaajaksi.
Jerjomenko voitti maajoukkuetasolla MM-pronssia vuonna 1996. Lisäksi hän voitti kultaa, hopeaa ja pronssia EM-kilpailuista. Kulta tuli vuoden 1999 kisoista. Jerjomenkoa pidettiin yhtenä futsalin kaikkien aikojen ensimmäisistä supertähdistä. Seurajoukkuetasolla Jerjomenko edusti kuutta seuraa, kaikki hänen kotimaastaan. Hän voitti kahdeksan Venäjän mestaruutta, seitsemän Venäjän cupia, kolme Euroopan seurajoukkueiden mestaruuskilpailua ja yhden Intercontinental Cupin. Maajoukkueessa Jerjomenko pelasi 66 ottelua tehden 122 maalia. Hän lopetti uransa vuonna 2001 Dina Moskovan paidassa. Jerjomenko teki uransa aikana yhteensä 1 132 maalia kaikki kilpailut mukaan lukien. EM-kisoissa hänet valittiin kerran parhaaksi pelaajaksi ja hän oli kahdesti EM-kisojen paras maalintekijä. MM-kisoihin Jerjomenko osallistui kolmesti.
Jerjomenko kuoli maaliskuussa 2010 sydänkohtaukseen pelatessaan harjoituspeliä. Hän oli kärsinyt uransa aikana sydänvaivoista, mutta uransa lopettamisen sijaan hän päättikin jatkaa uraansa, mikä koitui hänen kohtalokseen. Jerjomenko on haudattu Trojekurovskojen hautausmaalle.
Käännös suomeksi
Kelmi (hevonen)

Kelmi 26-vuotiaana
Kelmi (24. toukokuuta 1979 Ypäjä – 21. lokakuuta 2008 Ypäjä) oli suomenhevosratsu. Sen isä oli pienhevosori Kotomies ja emä Saparo. Kelmin kasvattaja oli Valtion hevosjalostuslaitos. Kelmi asui koko elämänsä Ypäjällä. Kun Valtion hevosjalostuslaitos liittyi Maatalouden tutkimuskeskukseen vuonna 1989, myös Kelmi siirtyi MTT:n omistukseen. Kelmi lopetettiin hampaiden huonosta kunnosta johtuneiden syömisvaikeuksien takia 29-vuotiaana. Se haudattiin Ypäjän hevosurheilualueelle.
Kelmi oli tummanrautias ja säkäkorkeudeltaan 151 cm. Se kantakirjattiin ratsusuunnalle II palkinnolla vuonna 1984. Kilpailusuoritusten perusteella se siirrettiin vuonna 1988 kantakirjaluokkaan I. Ratsujälkeläisistään se sai valiopalkinnon.  Kelmillä on yli sata jälkeläistä, joista viimeiset syntyivät kesällä 2005. Kelmin jälkeläisistä on merkitty kantakirjaan 13 oritta ja 24 tammaa. Kelmi on myös presidentti Tarja Haloselle lahjoitetun Ypäjä Tarjan isä.
Kilpailusaavutukset

Nuorten hevosten championaatti (5-v.) 1984
Suomenhevosten SM, kouluratsastus
I 1986–1993
II 1984
III 1985
Suomenhevosten pistekilpailu
I 1986, 1987 ja 1989
II 1991
III 1988
V 1985 ja 1992
VI 1990
Menestyneitä jälkeläisiä

o. Samuli (s. 1986, e. Akuli), kantakirjattu I palk., suomenhevosten SM (este) 1992 ja 1993, SM II 1991, suomenhevosten pistekilpailun I 1992
r. Satso (s. 1986, e. Natso), suomenhevosten SM (koulu) II 2004, SM III 2005
o. Eeli (s. 1992, e. Neili), kantakirjattu II palk. (pienhevos- ja ratsusuunnalle)
o. Jaime (s. 1995, e. Oru), kantakirjattu I palk., suomenhevosten SM (koulu) 2002, 2004, 2005, 2006 ja 2007, SM III 2003
o. Karl-Hemming (s.1996, e.Hiisi) kantakirjattu I palk., Nuorten suomenhevosten katselmuksen I 2001
o. Pelmi (s. 1996, e. Tytin Pella) kantakirjattu III palk., Nuorten suomenhevosten katselmuksen I 2000 ja 2002, suomenhevosten SM (koulu) II 2005 ja SM III vuosina 2004, 2008 ja 2009
o. Lorentso (s. 1997, e. Natso) kantakirjattu II palk., suomenhevosten SM (koulu) 2009, sijoituksia kansallisissa kilpailuissa
o. Opeliksi (s. 2000, e. Opetus), kantakirjattu II palk., Nuorten suomenhevosten laatuarvostelussa ikäluokkansa III 2003, II 2004 ja I 2005,  6-vuotiaiden suomenhevosten kasvattajakilpailun kouluratsastuksen voittaja 2006
r. Rosmo (s. 2002, e. Montsaana), 6-vuotiaiden suomenhevosten kasvattajakilpailun kouluratsastuksen voittaja 2008, suomenhevosten SM (koulu) 2014, SM II 2012 ja SM III 2010 ja 2011, kouluratsastuksen joukkue SM 2012
Aiheesta muualla

Kelmi Suomen Hippoksen tietokannassa
Kelmi Sukupostissa
Kisshōmaru Ueshiba

Kisshōmaru Ueshiba (jap. 植芝吉祥丸, 27. kesäkuuta 1921 – 4. tammikuuta 1999) oli aikidon perustajan Morihei Ueshiban poika ja hänen työnsä jatkaja lajin johdossa.
Kisshōmaru Ueshiba opiskeli taloustiedettä Wasedan yliopistossa ja aloitti vakavamielisen aikidon harjoittelun teini-ikäisenä. Vuonna 1942 hänestä tuli Kōbukan-dojon johtaja, kun hänen isänsä siirsi toimintansa painopisteen Iwamaan. Vuonna 1955 hän alkoi toimia päätoimisesti pelkästään aikidon parissa. Hän on myös kirjoittanut lukuisia suosittuja kirjoja aikidosta.
Vuodesta 1964 alkaen Kisshōmaru Ueshiba matkusti aktiivisesti eri puolille maailmaa opettamassa aikidoa ja pitämässä näytöksiä. Hänen merkityksensä aikidon maailmanlaajuiseen leviämiseen sekä nykyiseen tekniikkarepertuaariin on erittäin suuri. Kisshōmarun katsotaan luoneen perustan nykyisenmuotoiselle tekniikkavalikoimalle. Lisäksi hänen korostamansa ki no nagare (virtaava tekniikka) -harjoittelutapa on lähes standardi useimmissa maailman aikidosaleissa.
Morihei Ueshiban kuoltua 1969 Kisshōmaru nimettiin aikidon toiseksi dōshuksi eli ’tien vartijaksi’. Tässä tehtävässä hän toimi kuolemaansa asti. Hänen poikansa Moriteru Ueshiba jatkaa isänsä tehtäviä ja on lajin nykyinen dōshu.
Korkeusvertausjärjestelmä

Korkeusvertausjärjestelmä on yksiulotteinen, korkeussijainnin ilmaisemiseen käytettävä vertausjärjestelmä.
Korkeusvertausjärjestelmässä käytetään geopotentiaalilukuja ja/tai painovoimaan liittyviä korkeuksia (normaalikorkeus, ortometrinen korkeus tai dynaaminen korkeus). Esimerkki korkeusvertausjärjestelmästä on Euroopan korkeusvertausjärjestelmä (EVRS).
Korkiakari

Korkiakari voi tarkoittaa ainakin seuraavia maantieteellisiä kohteita:
Korkiakari, saari Haukiputaan edustalla
Korkiakari, saari Kemin edustalla
Korkiakari, saari Merimaskun edustalla
Korkiakari, saari Oulun edustalla
Korkiakari, saari Rymättylän edustalla
Korkiakari, saari Simon edustalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korkiakari”, voi hakea sivunnimihaulla, laajalla sivunnimihaulla tai tekstihaulla.
Kirkonkylän koulu (Oulunsalo)

| Kirkonkylän koulu> Oulunsalon kansakoulu |
| --- | --- |
 Koulun ensimmäinen oma koulurakennus.
Sijainti:  Oulunsalo, Oulu
Tyyppi:  peruskoulu
Perustettu:  1881
Rehtori:  Jouko Jokirinta
Luokat:  0–6
Oppilaita:  400
Verkkosivut
Kirkonkylän koulu on Oulussa, Oulunsalon kaupunginosassa sijaitseva peruskoulu. Koulussa annetaan esiopetusta ja perusopetusta luokka-asteille 1–6.
Yksityisin varoin perustetun Oulunsalon kansakoulun toiminta alkoi opettaja Katariina Kaakisen johdolla Ala-Kaakisen talossa 3. lokakuuta 1881. Oppilaita oli ensimmäisenä vuonna kolmekymmentäyksi. Perustamisesta lähtien vaadittiin koulun kunnallistamista, mutta vasta senaatin 24. toukokuuta 1884 tekemän päätöksen jälkeen kunta otti koulun hoitaakseen. Peruskoulun ala-asteeksi kansakoulu muuttui 1974.
Kansakoulun nykyisinkin vielä käytössä oleva ensimmäinen oma koulurakennus valmistui marraskuussa 1887. Vuonna 1958 valmistui kaksikerroksinen rakennus ja 1978 arkkitehti Risto Harjun suunnittelema osa. Koulu peruskorjattiin ja laajennettiin Arkkitehti Karsikas Oy:n suunnitelmien mukaan vuosina 2005–2007.
Aiheesta muualla

Koulun kotisivut
Kelli Berglund

| Kelli Berglund |
| --- | --- |
 Kelli Berglund vuonna 2016.
Henkilötiedot
Syntynyt: 8. helmikuuta 1996 (ikä 28) Moorpark, Kalifornia, Yhdysvallat
Ammatti:  näyttelijä, laulaja
Näyttelijä
Aktiivisena:  2006–
Merkittävät roolit:  Bree Davenport (Lab Rats)
Aiheesta muualla
IMDb 
Kelli Michelle Berglund (s. 8. helmikuuta 1996 Moorpark, Kalifornia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Bree Davenportina Disney XD:n tilannekomediasta Lab Rats ja Mae Hartleyna Disney Channelin nuortenelokuvassa How to Build a Better Boy.
Berglund harrastaa tanssimista.
Nuoruus

Kelli Berglund syntyi Kalifornian Moorparkissa Mark ja Michelle Berglundille 1996. Hänellä on nuorempi sisko, Kirra.
Ura

Berglundin ensimmäinen näyttelijän rooli oli TLC:n lastenohjelmassa Hip Hop Harry. Hän on ensiintynyt myös sarjoissa Are You Smarter Than a 5th Grader? ja America's Next Producer sekä indie-elokuvassa Bye Bye Benjamin.
Berglund esittää Bree Davenportia, yhtä päärooleista, vuonna 2012 alkaneessa Disney XD:n Lab Rats -tilannekomediasarjassa. Vuonna 2013 hän vieraili toisessa Disney XD:n sarjassa, Kickin’ Itissä.
Vuonna 2014 Berglund ja China Anne McClain olivat pääosissa Paul Hoenin ohjaamassa Disney Channelin elokuvassa How to Build a Better Boy.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2006 | Bye Bye Benjamin | Bye Bye Benjamin | ei nimeä | Lyhytelokuva |
| 2015 | One Night | One Night | Rachel |  |
| 2016 | Raising the Bar | Raising the Bar | Kelly Johnson |  |
| 2016 | Dolly Parton's Christmas of Many Colors: Circle of Love | Dolly Parton's Christmas of Many Colors: Circle of Love | Willadeene Parton | Televisioelokuva |

Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2006–08 | Hip Hop Harry | Hip Hop Harry | omana itsenään |  |
| 2012– | Lab Rats | Lab Rats | Bree Davenport | päärooli |
| 2013 | Kickin’ It | Kickin’ It | Sloane Jennings | Jakso: "The New Girl" |
| 2014 | How to Build a Better Boy | How to Build a Better Boy | Mae Hartley | Disney Channel -elokuva, päärooli |
| 2016 | Lab Rats: Elite Force | Lab Rats: Elite Force | Bree Davenport | päärooli |
Diskografia

Singlet
2014: "Do You Want to Build a Snowman?"
2014: "Something Real"
Aiheesta muualla

Kuvia tai muita tiedostoja aiheesta Kelli Berglund Wikimedia Commonsissa
Kelli Berglund Internet Movie Databasessa. (englanniksi)
Kelli Berglund AllMusic.comissa (englanniksi)
Kelli Berglund Twitterissä
Korkiakari (Oulu)

Korkiakari
| --- | --- |
Sijainti:  65°02.932′N, 25°17.727′E, Oulu Pohjois-Pohjanmaa Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Korkiakari on pieni saari Oulun kaupungin edustalla Perämerellä. Se sijaitsee Oulun satamiin johtavan 10 metrin laivaväylän pohjoispuolella noin kahdeksan kilometriä Oritkarin satamasta luoteeseen. Saari on matala, kivikkoinen ja karikkojen ympäröimä, ja se on merilintujen pesimäalue. Läheisin saari on Runniletto lännessä.
Kirkland (Washington)

| Kirkland |
| --- | --- |


Valtio:  Yhdysvallat
Osavaltio:  Washington
Piirikunta:  Kingin piirikunta
Perustettu:  1888
Hallinto:  
 – Pormestari:  Penny Sweet
Pinta-ala:  
 – Kokonaispinta-ala:  58.69 km²
 – Maa:  46.12 km²
 – Josta vettä:  12.58 km² 
Korkeus:  4–152 m
Väkiluku (2010):  48 787
Postinumero:  98033, 98034, 98083
Suuntanumero(t):  425
 
 www.kirklandwa.gov 
Infobox OKVirheellinen NIMI-arvo: 
Kirkland on yhdysvaltalainen kaupunki, joka sijaitsee Washingtonin osavaltion Kingin piirikunnassa. Vuonna 2019 Yhdysvaltojen väestölaskenta arvioi väestön määrän olevan 93 010.
Kirklandin kaupunki nimettiin brittiläisen liikemiehen Peter Kirkin mukaan, joka tuli Washingtoniin 1880-luvulla laajentamaan terästuotantoyritystään.
Kuvia

Marina Park Kirklandissa.
Peter Kirk Building (rakennettu 1890–1892)
Kirklandin keskustaa.
Aiheesta muualla

Kuvia tai muita tiedostoja aiheesta Kirkland (Washington) Wikimedia Commonsissa
Viralliset verkkosivut
Komprachcice

| Komprachcicen kunta (Gmina Komprachcice) Gemeinde Comprachtschütz |
| --- | --- |
 vaakuna
 Komprachcicen kunnan sisäinen kartta
 Komprachcicen kunta
 Koordinaatit: 50°38′N, 17°49′E 
Valtio:  Puola
Voivodikunta:  Opole
Piirikunta:  Opole
 – Kunnanjohtaja:  Leonard Pietruszka
Pinta-ala:  
 – Kokonaispinta-ala:  55,9 km²
Väkiluku (2019):  9 120
 – Väestötiheys:  200 as./km²
Suuntanumero(t):  (+48) 77
 
 Kotisivut 
Infobox OKVirheellinen NIMI-arvo: 
Komprachcice (Gmina Komprachcice, saks. Gemeinde Comprachtschütz) on maalaiskunta Opolen piirikunnassa Puolassa. Sen väkiluku oli vuoden 2019 lopussa 9 120.
Opolen piirikunnan asukkaista 6,8 prosenttia asuu Komprachcicen kunnassa ja sen pinta-alasta 3,5 prosenttia kuuluu Komprachcicen kuntaan. Kylät Komprachcicen kunnassa ovat Chmielowice, Domecko, Dziekaństwo, Komprachcice, Ochodze, Osiny, Polska Nowa Wieś, Wawelno sekä Żerkowice. Sillä on yhteistä rajaa Dąbrowan, Prószkówin ja Tułowicen kuntien sekä Opolen kaupungin kanssa.
Komprachcicen väestöpyramidi 2014.
Vuoden 2019 lopussa 53,9 prosenttia Komprachcicen asukkaista oli naispuolisia ja 46,1 prosenttia miespuolisia. Alle 18-vuotiaat muodostivat 15,4 prosenttia kunnan väestöstä, työikäiset 63,2 prosenttia ja eläkeikäiset 21,5 prosenttia väestön keski-iän ollessa 43,3 vuotta. Vuonna 2019 Komprachcicen kunnassa syntyi 86 lasta. Puolan vuoden 2011 väestönlaskennassa kunnan väestöstä 17,4 prosenttia oli saksalaisia, ja saksan kielellä on kunnassa virallisen avustavan kielen asema.
Aiheesta muualla

Kuvia tai muita tiedostoja aiheesta Komprachcice Wikimedia Commonsissa
Gmina Wiejska Komprachcice Opolen tilastokeskus. (puolaksi)
Kirjavaleskorpionit

| Kirjavaleskorpionit |
| --- | --- |
 Rantavaleskorpioni (Dactylochelifer latreillii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Lahko::  Valeskorpionit Pseudoscorpiones
Yläheimo::  Cheliferoidea
Heimo::  Kirjavaleskorpionit Cheliferidae  Risso, 1826
Katso myös
   Kirjavaleskorpionit Wikispeciesissä   Kirjavaleskorpionit Commonsissa 
Infobox OKNimi-testi OK: 
Kirjavaleskorpionit eli kirjaskorpionit (Cheliferidae) on valeskorpioneihin kuuluva hämähäkkieläinten heimo.
Sammalvaleskorpioneista poiketen kirjaskorpioneilla on saaliin lamauttavaa myrkkyä tuottavat rauhaset saksiensa molemmissa terissä. Saksien sisäpinnalla ei ole hammastusta. Kirjaskorpionit ovat 1,5-5 millimetrin pituisia ja niillä on yleensä kaksi silmää. Niiden usein puna- tai oliivinruskeasävyinen väritys vaihtelee vaaleasta tummanruskeaan tai mustaan ja siinä on tummia kuvioita. Kirjaskorpionien kosiomenot voivat olla hyvin monimutkaisia, kuten monilla muillakin hämähäkkieläimillä. Koiras ja naaras tanssivat pitäen kiinni toistensa pedipalpeista. [lähde? ]
Kiovan rusien kaste

Kiovan venäläisten kaste, Klavdi Lebedevin maalaus.
Kiovan rusien kaste (ven. Крещение Руси, Kreštšenije Rusi, ukr. Хрещення Русі, H'reštšennja Rusi) viittaa ensisijaisesti vuoden 988 tapahtuneeseen suuren kiovalaisjoukon kasteeseen, jolloin kristinuskosta, tarkemmin ortodoksisuudesta, tuli virallisesti Kiovan Rusin ja sen seuraajavaltioiden virallinen uskonto Kiovasn Rusin hallitsijan Vladimir Suuren valtakaudella.
Tausta

Ruhtinatar Olga, Vladimir Suuren isoäiti, otti kasteen Konstantinopolissa oletettavasti vuonna 957 ja tämän jälkeen palasi Kiovaan, josta hän alkoi toimimaan kristinuskon levittämiseksi. Tästä huolimatta esimerkiksi Olgan omat pojat vastustivat äitinsä uutta uskontoa ja jatkoivat slaavilaisen pakanuuden harjoittamista. Olgan kaste kuitenkin varmisti osaltaan sen, että kristinusko oli entuudestaan tuttu uskonto monille Kiovan venäläisille Vladimirin kasteen yhteydessä.
Huomionarvoista on se, että kun Vladimir myöhemmin päätyi vertailemaan katolilaisuutta ja ortodoksisuutta, nämä kaksi kirkkokuntaa eivät vielä olleet virallisesti eronneet toisistaan. Tämä tapahtui vasta 1054 suuren skisman jälkeen.[lähde? ]
Vladimir Suuren kaste

Vladimir Suuri nousi valtaan vuonna 978 ollessaan vielä nuori. Hänen yksi tavoitteensa oli yhdistää Kiovan venäläiset entistä tiivimmäksi ryhmäksi. Tätä tarkoitusta varten hän loi yhtenäisemmän version slaavilaisesta pakanuudesta luomalla virallisen jumalluottelon ja korottamalla Perunin ylijumalan asemaan. Vladimir harkitsi nimenomaan monoteistista uskontoa (kuten kristinuskoa ja islamia), koska oli vakuuttunut sen kyvystä luoda vahvoja ja yhtenäisiä valtioita, joita löytyi joka puolelta Kiovan Rusin naapurustosta.
Anekdoottien mukaan Vladimir kieltäytyi juutalaisuudesta, koska Jerusalem ei ollut juutalaisten hallussa, mikä puolestaan oli Vladimirin mukaan todiste siitä, että Jumala oli hylännyt juutalaiset. Katolilaisuuden Vladimir hylkäsi, koska hänen lähettiläänsä kertoivat katolisten kirkkojen olevan ikäviä ja kirkollisen elämän ilotonta. Yleisen kertoman mukaan islamissa Vladimiria häiritsi erityisesti uskonnon kielteinen kanta alkoholiin ja Vladimirin kerrotaan sanoneen "juominen on russien ilo. Me emme voi olla olemassa ilman sitä nautintoa". Lisäksi Vladimirin lähettiläät kertoivat, että muslimien keskuudessa ei ole iloa, vaan pelkkää surua ja paha haju. Kuvaus on todennäköisesti perustunut Volgan bulgaareihin, joiden luo lähettiläät matkustivat oppiakseen islamista; ennemmin kuin islamilaisen kultakauden keskukseen Bagdadiin. Vladimirin lähettiläät, jotka väitetysti kävivät Hagia Sofiassa, kuvasivat kirkkoa niin kauniiksi, etteivät enää erottaneet, olivatko taivaassa vai maan päällä.
Ortodoksisuuteen Vladimiria veti puoleensa myös se, että Bysantin keisari Basileios II pyysi sotilaallista apua Vladimirilta. Vladimir puolestaan halusi naida Basileiosin sisaren Annan, johon Basileios suostui mikäli Vladimir kääntyisi ortodoksiksi.
Kronikoiden mukaan Kiovan massakaste vuonna 988 aloitettiin tuhoamalla pakanalliset patsaat ja jumalkuvat ja heittämällä ne Dnepriin. Tämän jälkeen kaikki kaupungin asukkaat astuivat jokeen, jossa papit kastoivat heidät. Tarkkaa päivää ei tiedetä, mutta kronikoiden mukaan kaste tapahtui 1. elokuuta (silloin käytössä juliaanisen kalenterin mukaan). Päivä on edelleen pyhäpäivä Ukrainan ortodoksisessa kirkossa, mutta sen ajankohta määräytyy juliaanisen kalenterin mukaan (gregoriaanisen kalenterin mukaan sama päivä on nykyisin 14. elokuuta). Vladimir itse, yhdessä perheensä ja läheisten liittolaistensa kanssa, kastettiin todennäköisesti jo joulukuussa 987, jonka yhteydessä hän myös otti kristillisen nimen Vasili.